CELEX: 62009CN0261
Language: et
Date: 2009-07-14 00:00:00
Title: Kohtuasi C-261/09: Eelotsusetaotlus, mille esitas Oberlandesgericht Stuttgart (Saksamaa) 14. juulil 2009 — Gaetano Mantello vastu algatatud väljaandmise menetlus

12.9.2009   
            
            
               ET
            
            
               Euroopa Liidu Teataja
            
            
               C 220/25
            
         Eelotsusetaotlus, mille esitas Oberlandesgericht Stuttgart (Saksamaa) 14. juulil 2009 — Gaetano Mantello vastu algatatud väljaandmise menetlus
   (Kohtuasi C-261/09)
   2009/C 220/50
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Stuttgart
   
      Põhikohtuasja pool
   
   Gaetano Mantello
   
      Eelotsuse küsimused
   
   
               1.
            
            
               Kas küsimusele, kas tegemist on „sama teoga” nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta (1) artikli 3 punkti 2 tähenduses, tuleb anda vastus
               
                           a)
                        
                        
                           vahistamismääruse teinud liikmesriigi õiguse alusel,
                        
                     
                           b)
                        
                        
                           vahistamismäärust täitva liikmesriigi õiguse alusel või
                        
                     
                           c)
                        
                        
                           iseseisva, ühenduse õigusest tuleneva mõistele „sama tegu” antava tõlgenduse alusel?
                        
                     
         
               2.
            
            
               Kas narkootiliste ainete ebaseaduslik sissevedu on „sama tegu” raamotsuse artikli 3 punkti 2 tähenduses nagu liikmelisus ühenduses, mille eesmärgiks on narkootiliste ainetega ebaseaduslik kauplemine, kui uurimisasutustel oli sisseveo osas süüdimõistva kohtuotsuse tegemisel teavet ning tõendeid, mis andsid aluse tungivaks kahtluseks liikmelisuse osas, kuid nad loobusid uurimistaktikalistel kaalutlustel kohtule selle teabe ja tõendite esitamisest ning seega ka vastavasisulise süüdistuse esitamisest?
            
         
      (1)  EÜT L 190, lk 1; ELT eriväljaanne 19/06, lk 34.